

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 28-05-2013

**ΓΡΗΓΟΡΙΟΥ Ε΄1 - ΠΥΡΓΟΣ 27100** Α.Π.: 498

**ΤΗΛ: 2621 0 22311 -ΦΑΞ: 2621 0 20044**

**e- mail: ispo@otenet.gr**

 **site: www.ispyrgou.gr**

 Προς: Ιατρούς-μέλη του Ιατρικού Συλλόγου Πύργου-Ολυμπίας

 Κοινοποίηση: 1) Πρόεδρο Ε.Ο.Π.Υ.Υ. κον Ελ. Παπαγεωργόπουλο

 2) Φαρμακευτικό Σύλλογο Ηλείας

 Λάβαμε γνώση από εκπρόσωπο θεσμικού φορέα του χώρου της υγείας της περιοχής μας, ότι έχουν κλαπεί βιβλιάρια υγείας από άλλες πόλεις της Πελοπον- νήσου τα οποία προσκομίσθηκαν σε ιατρούς πιστοποιημένους στον ΕΟΠΥΥ αλλά και άλλους και οι οποίοι ανέγραψαν συνταγές φαρμάκων, ενδεχόμενα και άλλες εντολές.

Με την ευκαιρία υπενθυμίζουμε πως ο Ιατρός έχει την υποχρέωση και την ευθύνη πριν εξετάσει ή αναγράψει φάρμακα και εντολές να ταυτοποιεί το βιβλιάριο υγείας με τον φέροντα και να διαπιστώνει την ισχύ του για το τρέχον έτος. Να βεβαιώνεται ότι πρόκειται για τον ίδιο ασθενή που φέρει το βιβλιάριο υγείας και να αναγράφει εντολές μόνο αν είναι σίγουρος για την φυσική ύπαρξη του οποιουδήποτε ασφαλισμένου.

Επίσης υπενθυμίζουμε ότι μετά την ηλεκτρονική αναγραφή των φαρμάκων ή εντολών ο Ιατρός πρέπει να τις γράφει οπωσδήποτε στο βιβλιάριο του ασφαλισμένου.

Αυτή μας η αναφορά γίνεται για να σας διασφαλίσει και προφυλάξει από την κυκλοφορία βιβλιαρίων ασθενείας που έχουν κλαπεί και γι΄αυτό θεωρούμε αναγκαίο και απαραίτητο να τηρούνται τα προαναφερθέντα.

 Σας συνιστούμε ιδιαίτερη προσοχή για τα παραπάνω διότι προκύπτουν ευθύνες.

 Ο Πρόεδρος Ο Γεν. Γραμματέας

 Νίκος Γαλανόπουλος Ιωάννης Δάρας